钦定古今图书集成/明伦汇编/氏族典/第323卷 > 《廖用贤尚友录》 > 凌义渠
## 钦定古今图书集成/明伦汇编/氏族典/第323卷 > 《廖用贤尚友录》 > 凌义渠

按《明外史凌义渠传》：“义渠字骏甫，乌程人。天启五年
进士，除行人。崇祯三年授礼科给事中，三迁兵科都
给事中。河南人曹凤祯贿中举人，义渠居礼科时，议
黜之。凤祯外舅刘安行与义渠同官，力阻不得。至是
掌吏科，挟前憾，出义渠福建参政。迁按察使，转山东
右布政使。所至有清操，召拜南京光禄寺卿。十六年”
入为大理卿。明年，都城陷，义渠自经。福王时，谥《忠清》。

===凌世韶===按《江宁县志》：“世韶号苍舒。登崇祯甲戌进士，授福清
知县。不事催科，左迁汀州经历，署宁化县，公庭积逋，
为之一清。迁处州理刑，擢户部，以忤时去位。甲申弃
家逃，禅悦居半峰，寂寞自废，但手评《晞发集》。及卒，巾
钵萧然，几不能敛。